2014 PUBLIC EXAMINATION Filipino Continuers Level Section 1: Listening and Responding Transcript © 2014 Board of Studies, Teaching and Educational Standards NSW
Section 1, Part A Text 1 [Phone message] DONNA: (With emphasis) Hoy Emil. Si Donna 'to. Nasaan ka na? (tsk!) Huli ka na sa handaan at sayawan. Pasensiya ka na, hindi ko nakuha ang tawag mo. May karagdagang klase ako sa Ingles pagkatapos ng eskuwela at ang telepono ko ay kinailangang patayin. Alam mo ba ang tirahan ko? (slowly) 51 Kalye Bruno. Kumain na kami at mag-uumpisa na ang sayawan. Ano ba!! Dalian mo ha. Text 2 MYLIE: Hoy Tony! Dala ko na ang listahan ng bilihan ng opisina kasi masyado tayong gagabihin mamaya dahil kailangang tapusin ang ating proyekto. Mag-order ka na sa kompyuter. TONY: Mylie, ang bilis mo naman! Hinahanap ko pa sa internet ang restawran na iyan. Ang dami rito na ang pangalan ay...ito na "BBQ House"... nasa Kalye Estasyon, ... Ngayon...O, nandito ang menu. Nabasa na ba ng lahat ito? Alas sais ang pagkuha ng pagkain ha? MYLIE: Siyempre... nag-text nga ng kani-kanilang order. Sige, buksan mo ang on-line order at sasabihin ko sa 'yo habang nag-tatayp ka. TONY: O, umpisahan mo na... MYLIE: (says the orders slowly) - BBQ pusit - Tatlo ang order na may kasamang sawsawan na suka at bawang at saka patis - BBQ baka - Walong order - Sa iyo - alam ko...sinangag at tapa - Para sa'kin at kay Sonya - Isda-dalawang order. TONY: Marami na 'yan. Subalit walang gulay... Tatlong inihaw na talong kaya? O, ginisang ampalaya? - 2 -
Text 3 CRISTEL: Jerome, salamat sa pagsundo at paghatid mo sa akin araw-araw sa iyong kotse. JEROME: Walang anuman, Cristel. CRISTEL: Magmula nang makuha mo ang iyong lisensiya sa pagmamaneho ay lagi mo na lang akong inaangkas nang libre. JEROME: Di bale, balang araw baka ako naman ang mangailangan ng tulong sa 'yo. CRISTEL: Kahit na, siyempre nakakahiya pa rin sa iyo. Sige na, pakitanggap mo na itong ambag ko. Kahit paano makakatulong ako sa pagbabayad ng gasolina mo. JEROME: Naku, huwag na. Para ka namang hindi kaibigan. Ginagamit ko rin itong kotse pag kasama ko ang barkadang manood ng sine. Mahilig talaga ako sa sine. Bukod dito, ako pa rin ang nagbabayad sa lahat ng gastos para sa alaga kong aso. Meron akong trabaho paminsan-minsan. Nakakahiya naman kina Inay at Itay kung sila pa ang magbabayad ng lahat ng gastos ko. CRISTEL: Sige na naman! JEROME: Ay, naku! Manood na lang tayo ng sine. Ikaw ang taya! Okey raw yung sineng "Digmaan sa Dulo ng Mundo". CRISTEL: O sige, pero baka maraming barilan yan, di ko gusto. JEROME: Okey lang yun. May gusto ka bang iba? CRISTEL: Siguro "Pag-ibig na Walang Hanggan". Puwede ba sa iyo? Kasi mahilig ako sa sineng maganda ang kuwento. JEROME: Hindi ako mahilig sa pelikulang tungkol sa pag-ibig, eh. Sige na! Talagang "Digmaan sa Dulo ng Mundo"ang gusto kong panoorin natin! Maganda raw ito eh. Puro aksiyon! CRISTEL: Ha? Eh... [Hesitatingly] Okey lang siguro...??? Kung iyan ba ang gusto mo, eh. - 3 -
Section 1, Part B Text 4 SUSAN: Tay, Nay, umupo muna kayo at may sasabihin ako ang anak ninyong si Susan, sa inyong dalawa. Dahil malapit na ang iksamen ko sa mataas na paaralan, nagpapasalamat ako sa inyong dalawa. Bilang tulong ninyo, hindi na muna ako bibigyan ng gawaing bahay. Salamat Tay, ha? (Lambing) Kayang-kaya ko naman po ang iksamen ko kaya makakatulong pa rin ako kahit sa paghugas ng pinggan. Subalit tatanggapin ko na rin. Napakasuwerte ko naman at ang buong pamilya ko ay sumosuporta sa akin. Hayaan nyo, pagkatapos ng iksamen ko, ililibre ko kayong lahat sa isang hapunan bilang pasasalamat. Text 5 INAY: Hoy Junjun, pakisundo mo naman ang iyong Lola, dalhin mo sa tindahan at pagkatapos eh iuwi mo na sa kanilang bahay. Tulungan mo naman ako, anak kasi wala ka namang pasok ngayon at may trabaho ako. Pagkatapos, mamayang hapon naman, dalhin mo ang aso sa beterinaryo upang matingnan yung sugat sa tenga. JUNJUN: Nay, wala hong problema - basta may bayad! Halimbawa, sa paghatid-sundo kay Lola, dalawampung dolyares. Sa pagdala kay Bayani sa beterinaryo, sampung dolyares lang. Sa maliliit na bagay tulad ng pagwalis at pagsampay ng mga damit, eh tag-limang dolyares na lang! INAY: (Surprised) Bakit naman? JUNJUN: (Confidently) Naku, Inay, walang bagay sa buhay na libre ngayon! INAY: Ano? Sinong binibiro mo? Kung ako kaya ang maniningil sa 'yo? Sa lakas mong kumain, dalawampung dolyares bawat araw. Sa pag-alaga sa yo, limampung dolyares, at dagdagan pa natin para sa kuryente at tubig! (With emphasis) O sige, mula ngayon magbayad ka ng upa sa akin, at walang utang ha. JUNJUN: Eh... nagbibiro lang ho, Nay! - 4 -
Text 6 LARA: BENJIE: LARA: BENJIE: LARA: BENJIE: LARA: BENJIE: Lara: Magandang umaga, mga tagapakinig ng "Radyo Sentral sa Umaga"! Ito po si Lara at inyong Tito Benjie na may ipaaalam sa inyong lahat. Ako po at ang inyong Lola Lara ay magpapaalam na sa istasyon ng radyong ito dahil kami ay may ibang layunin na sa buhay. Lola? Aba hindi lang ninyo nakikita na mahina na ang tuhod ni Lolo Benjie at bukod pa rito, namumuti na ang kanyang buhok! Ang nais naming sabihin ay panahon na ng pagbabago! Hmm... Alam nyo nakakapagod rin na iisang mukha lamang ang nakikita ko araw-araw sa loob ng sampung taon! Kaya nga mas gugustuhin ko pang gumuhit at kumuha ng litrato sa halip na nakakulong sa istudyong ito. Para ka namang talagang pinahirapan, samantalang napakalaki ng kinikita mo rito. Ikaw nga ang sikat... at kami ay parang katulong mo lamang! Ako pa nga ang dapat magreklamo, kasi kung sa bayaran lang, ako ang agrabiyado. (Chuckles) Ikaw lang ang agrabiyadong kakilala ko na dalawa ang "sports car". Kaya nga natutuwa ako na magbubukas na ang aking bagong restawrang Pilipino dito sa ating lungsod. Abangan ninyong lahat ito ha! Pagpunta ko doon, libre ako ha! Maraming salamat at hanggang sa katapusan na lang po kami ng buwan! Hanggang sa susunod, dito pa rin sa "Radyo Sentral - sa Umaga"! - 5 -